Author: user
Company: MZV SR

P r e d k l a d a c i a   s p r á v a

	Na pozvanie predsedu vlády Českej republiky dňa 21.augusta 2008 uskutoční predseda vlády Slovenskej republiky Robert Fico oficiálnu návštevu Českej republiky. 
	
	Počas návštevy v Prahe bude predseda vlády Robert Fico rokovať so svojim partnerom predsedom vlády ČR Mirkom Topolánkom a stretne sa s českým prezidentom Václavom Klausom. Obsahom oficiálnych rokovaní bude predovšetkým zhodnotenie dosiahnutej úrovne bilaterálnych slovensko–českých vzťahov a možností ich ďalšieho rozvoja, výmena skúseností a názorov na otázky spojené z členstvom oboch krajín v EÚ, ako aj aktuálne otázky medzinárodnopolitického diania.

	Návšteva je motivovaná spoločnou spomienkou na augustové udalosti spred štyridsiatich rokov a pripomenutím tragickej udalosti v dejinách Slovákov a Čechov. Na záver návštevy sa predseda vlády SR R. Fico zúčastní na otvorení výstavy k výročiu boja proti okupácii „A prišli tanky 1968“. 

Vzhľadom na povahu materiálu podľa čl. 3.1.5 Smernice na prípravu a predkladanie materiálov na rokovanie vlády SR text nebol zaslaný na medzirezortné pripomienkové konanie.